CELEX: 32017D1438
Language: fi
Date: 2017-08-04 00:00:00
Title: Komission täytäntöönpanopäätös (EU) 2017/1438, annettu 4 päivänä elokuuta 2017, radiotaajuuksien yhdenmukaisesta käytöstä yhteisössä ultralaajakaistateknologiaa hyödyntävissä laitteissa tehdyn päätöksen 2007/131/EY muuttamisesta (tiedoksiannettu numerolla C(2017) 5456) (ETA:n kannalta merkityksellinen teksti. )

8.8.2017   
            
            
               FI
            
            
               Euroopan unionin virallinen lehti
            
            
               L 205/89
            
         KOMISSION TÄYTÄNTÖÖNPANOPÄÄTÖS (EU) 2017/1438,
   annettu 4 päivänä elokuuta 2017,
   radiotaajuuksien yhdenmukaisesta käytöstä yhteisössä ultralaajakaistateknologiaa hyödyntävissä laitteissa tehdyn päätöksen 2007/131/EY muuttamisesta
   
      
         (tiedoksiannettu numerolla C(2017) 5456)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehdyn Euroopan parlamentin ja neuvoston päätöksen N:o 676/2002/EY (1) (radiotaajuuspäätös) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Komission päätöksellä 2007/131/EY (2) yhdenmukaistetaan ultralaajakaistateknologiaa, jäljempänä ’UWB-teknologia’, hyödyntävien radiolaitteiden tekniset ehdot unionissa. Sillä varmistetaan, että radiotaajuuksia on saatavilla koko unionin alueella yhdenmukaisin ehdoin, poistetaan esteitä UWB-teknologian käyttöönoton tieltä ja luodaan UWB-järjestelmille toimivat sisämarkkinat, jotka tuovat merkittäviä mittakaavaetuja ja hyötyjä kuluttajille.
            
         
               (2)
            
            
               Komissio antoi päätöksen N:o 676/2002/EY nojalla Euroopan radio-, tele- ja postihallintojen yhteistyökonferenssille (CEPT) lyhyen kantaman laitteita koskevan pysyvän toimeksiannon komission päätöksen 2006/771/EY (3) liitteen päivittämiseksi lyhyen kantaman laitteisiin liittyvän teknologisen ja markkinakehityksen perusteella. Komissio antoi 2 päivänä heinäkuuta 2014 tähän toimeksiantoon liittyvän kuudennen ohjekirjeen (4), jossa se pyysi CEPTiä tarkastelemaan myös muita lyhyen kantaman laitteisiin liittyviä voimassa olevia päätöksiä, kuten UWB-teknologiaan perustuvia lyhyen kantaman laitteita koskevaa päätöstä 2007/131/EY.
            
         
               (3)
            
            
               CEPT totesi, että joitain päätöksessä 2007/131/EY olevia viittauksia yhdenmukaistettuihin standardeihin olisi päivitettävä UWB-teknologiaan perustuvien lyhyen kantaman laitteiden osalta.
            
         
               (4)
            
            
               Sen vuoksi päätöstä 2007/131/EY olisi muutettava.
            
         
               (5)
            
            
               Tässä päätöksessä säädetyt toimenpiteet ovat radiotaajuuskomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Päätöksen 2007/131/EY 2 artiklan 11 kohta korvataan seuraavasti:
   
      
                  ”11.
               
               
                  ’kokonaistehon spektritiheydellä’ keskimääräisen tehon säteilytiheyksien keskiarvoa mitattuna mittausskenaarion ympäriltä pallomaisesti vähintään 15 asteen resoluutiolla. Yksityiskohtaiset mittausjärjestelyt selostetaan standardissa ETSI EN 302 065-4;”
               
            
   Muutetaan liite tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 4 päivänä elokuuta 2017.
      
         
            Komission puolesta
         
         Mariya GABRIEL
         
            Komission jäsen
         
      
   
   
      (1)  EYVL L 108, 24.4.2002, s. 1.
   
      (2)  Komission päätös 2007/131/EY, tehty 21 päivänä helmikuuta 2007, radiotaajuuksien yhdenmukaisesta käytöstä yhteisössä ultralaajakaistateknologiaa hyödyntävissä laitteissa (EUVL L 55, 23.2.2007, s. 33).
   
      (3)  Komission päätös 2006/771/EY, tehty 9 päivänä marraskuuta 2006, lyhyen kantaman laitteiden käyttämien radiotaajuuksien yhdenmukaistamisesta (EUVL L 312, 11.11.2006, s. 66).
   
      (4)  RSCOM 13-78rev2.
   
      LIITE
      Muutetaan päätöksen 2007/131/EY liite seuraavasti:
      
                  1)
               
               
                  Muutetaan 5.1 kohta seuraavasti:
                  
                              a)
                           
                           
                              Korvataan ensimmäisen alakohdan ensimmäisen luetelmakohdan toinen luetelmakohta seuraavasti:
                              
                                          ”—
                                       
                                       
                                          Lähettimessä on oltava lähetystehon hallinta (TPC) dynamiikka-alueeltaan 10 dB siten kuin kuvataan materiaalintunnistuslaitteita koskevassa yhdenmukaistetussa standardissa ETSI EN 302 065-4.”
                                       
                                    
                        
                              b)
                           
                           
                              Korvataan toinen alakohta seuraavasti:
                              ”Tämän päätöksen mukaisesti hyväksyttävien materiaalintunnistuslaitteiden säteily on pidettävä mahdollisimman alhaisena, eikä se saa missään tapauksessa ylittää seuraavassa taulukossa mainittuja EIRP-tiheyden raja-arvoja. Seuraavassa taulukossa mainittujen raja-arvojen noudattaminen ei-kiinteissä laitteistoissa (sovellus B) on varmistettava, kun laite on tutkittavaa materiaalia edustavan rakenteen (esim. standardissa ETSI EN 302 065-4 määritellyn edustavan seinän) pinnalla.”
                           
                        
                              c)
                           
                           
                              Korvataan taulukon alaviite 1 seuraavasti:
                              
                                          ”(1)
                                       
                                       
                                          Laitteita, joissa käytetään yhdenmukaistetussa standardissa ETSI EN 302 065-4 kuvattua LBT-mekanismia (Listen Before Talk), voidaan käyttää taajuusalueilla 2,5–2,69 ja 2,9–3,4 GHz keskimääräisen tehon säteilytiheyden enimmäisarvon ollessa – 50 dBm/MHz.”
                                       
                                    
                        
            
                  2)
               
               
                  Muutetaan 5.2 kohta seuraavasti:
                  
                              a)
                           
                           
                              Korvataan 2 kohta seuraavasti:
                              
                                          ”2.
                                       
                                       
                                          BMA-laitteiden säteily on pidettävä mahdollisimman alhaisena, eikä se saa missään tapauksessa ylittää seuraavassa taulukossa mainittuja tehon enimmäisarvoja, kun BMA-laite on standardissa ETSI EN 302 065-4 määritellyn edustavan seinän pinnalla.”
                                       
                                    
                        
                              b)
                           
                           
                              Korvataan taulukon alaviite 1 seuraavasti:
                              
                                          ”(1)
                                       
                                       
                                          Laitteita, joissa käytetään yhdenmukaistetussa standardissa ETSI EN 302 065-4 kuvattua LBT-mekanismia (Listen Before Talk), voidaan käyttää taajuusalueella 1,215–1,73 GHz keskimääräisen tehon säteilytiheyden enimmäisarvon ollessa – 70 dBm/MHz ja taajuusalueilla 2,5–2,69 ja 2,7–3,4 GHz keskimääräisen tehon säteilytiheyden enimmäisarvon ollessa – 50 dBm/MHz.”